CELEX: 62006CO0421
Language: da
Date: 2007-11-08 00:00:00
Title: Kendelse afsagt af Domstolens Tredje Afdeling den 8. november  2007. # Fratelli Martini & C. SpA og Cargill Srl mod Ministero delle Politiche agricole e forestali m.fl.. # Anmodning om præjudiciel afgørelse: Consiglio di Stato - Italien. # Procesreglementets artikel 104, stk. 3, første afsnit - dom, hvorved Domstolen fastslog, at en fællesskabsretlig bestemmelse var ugyldig - institutionernes forpligtelser - veterinærpoliti - foderblandinger - angivelse på etiketten af vægtprocenter for de i foderet anvendte fodermidler med en tolerance på ± 15% af den angivne værdi - forbud mod at vildlede forbrugeren. # Sag C-421/06.

Domstolens kendelse (Tredje Afdeling) af 8. november 2007 – Fratelli Martini og Cargill
      (sag C-421/06)
      »Procesreglementets artikel 104, stk. 3, første afsnit – dom, hvorved Domstolen fastslog, at en fællesskabsretlig bestemmelse var ugyldig – institutionernes forpligtelser – veterinærpoliti – foderblandinger – angivelse på etiketten af vægtprocenter for de i foderet anvendte fodermidler med en tolerance på ± 15% af den angivne værdi
         – forbud mod at vildlede forbrugeren«
      
      1.                     Præjudicielle spørgsmål – besvarelse, der klart kan udledes af retspraksis – anvendelse af procesreglementets artikel 104,
            stk. 3 (Domstolens procesreglement, art. 104, stk. 3) (jf. præmis 20)
      2.                     Beskyttelse af den offentlige sundhed – foderblandinger – direktiv 2002/2 (Europa-Parlamentets og Rådets forordning nr. 178/2002,
            art. 8 og 16; Europa-Parlamentets og Rådets direktiv 2002/2, art. 1, stk. 4) (jf. præmis 45 og domskonkl. 1)
      3.                     Beskyttelse af den offentlige sundhed – foderblandinger – direktiv 2002/2 [art. 233 EF og 234 EF; Europa-Parlamentets og Rådets
            direktiv 2002/2, art. 1, stk. 1, litra b)] (jf. præmis 63 og domskonkl. 2)
      Angående
      
         Anmodning om præjudiciel afgørelse – Consiglio di Stato – virkningen af Domstolens dom i de forenede sager C-453/03, C-11/04,
                  C-12/04 og C-194/04 (ABNA m.fl.), hvorved det blev fastslået, at Europa-Parlamentets og Rådets direktiv 2002/2/EF af 28. januar
                  2002 om ændring af Rådets direktiv 79/373/EØF om handel med foderblandinger og om ophævelse af Kommissionens direktiv 91/357/EØF
                  (EFT L 63, s. 23) var delvis ugyldigt – institutionernes forpligtelse til at vedtage en ny retsakt.
               
            Konklusion
      
         
                   
               
               
                  
               
               
                  Artikel 1, nr. 4, i Europa-Parlamentets og Rådets direktiv 2002/2/EF af 28. januar 2002 om ændring af Rådets direktiv 79/373/EØF
                     om handel med foderblandinger og om ophævelse af Kommissionens direktiv 91/357/EØF, der fastsætter forpligtelsen til på etiketten
                     til foderblandinger at anføre vægtprocenter for de i foderet anvendte fodermidler med en tolerance på ± 15% af den angivne
                     værdi for så vidt angår disse procenter, skal fortolkes således, at bestemmelsen ikke er i strid med artikel 8 og 16 i Europa-Parlamentets
                     og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse
                     af Den Europæiske Fødevaresikkerhedsautoritet og om procedurer vedrørende fødevaresikkerhed, der bl.a. har til formål at forhindre,
                     at mærkning af og præsentationsmåder for foderstoffer vildleder forbrugeren.
                  
               
            
         
                   
               
               
                  
               
               
                  Eftersom artikel 1, stk. 1, litra b), i direktiv 2002/2 fastsatte en selvstændig forpligtelse uden forbindelse til de forpligtelser,
                     der er fastsat i direktivets øvrige bestemmelser, har den omstændighed, at Domstolen ved dom af 6. december 2005, ABNA m.fl.
                     (forenede sager C-453/03, C-11/04, C-12/04 og C-194/04), erklærede den pågældende bestemmelse ugyldig, ikke skabt et retligt
                     tomrum eller en manglende sammenhæng, der gør det nødvendigt for fællesskabsinstitutionerne at vedtage materielle ændringer
                     af direktiv 2002/2.
                  
               
            Under alle omstændigheder følger ugyldigheden af en fællesskabsretlig bestemmelse direkte af den dom, hvorved Domstolen fastslår
         den, og det påhviler såvel medlemsstaternes myndigheder som retter at drage konsekvenserne heraf i deres nationale retsorden.